Runkosarjan 2016-17 Liiga-tähdet: Maalivahtien ylivalta murrettiin - LIIGA - 18.03.2017 - Artikkelit - Jatkoaika.com - Kaikki jääkiekosta
Veli-Matti Savinainen pääsee tuulettamaan tähtitilaston voittoa.
Runkosarjan 2016-17 Liiga-tähdet: Maalivahtien ylivalta murrettiin
18.03.2017 13:32 | Esko Kallioniemi esko.kallioniemi@jatkoaika.com | @EKallioniemi
» Artikkeli: Penaltti - Liigan rikotuimmat pelaajat 2016-17
On jälleen koittanut aika tarkastella Jatkoajan raporttien tähtiä runkosarjan osalta. Näin toimittajat valitsivat tällä kerralla.
Jatkoajan otteluraporttien tähdet on koottu nippuun ja on aika analysoida tuloksia. Kaiken kaikkiaan tähtiä jaettiin 314:lle eri Liiga-pelaajalle. Viime keväänä vastaava lukema oli 318.
Poikkeuksellisen paljon oli pelaajia, jotka tienasivat tähtiä useammassa kuin yhdessä joukkueessa. Tämä luonnollisesti huomioitiin joukkueiden lopullisessa summassakin.
Pelipaikoittain prosenttiyksiköt jakautuivat seuraavasti: maalivahdit 26 − puolustajat 12 − hyökkääjät 62. Edelliskevääseen verrattuna puolustajien osuus putosi kahdella prosenttiyksiköllä.
1. Veli-Matti Savinainen 49
2. Henrik Haapala 42
3. Kaapo Kähkönen 40
4. Emil Larmi 39
5. Jussi Rynnäs 37
6. Andreas Bernard 33
7. Juhamatti Aaltonen 32
8. Mika Pyörälä 32
9. Antti Lehtonen 30
10. Leland Irving & Janne Juvonen 30
Kolmeen kauteen kukaan muu kuin maalivahti ei selviytynyt tähtitilaston voittajaksi. Tapparan hyökkääjä Veli-Matti Savinainen mursi tämän taian, eikä kilpailu ollut lopulta edes kovin tiukka.
Tasatilanteessa katsottiin tarvittaessa myös kahden ja yhden tähden suoritukset. Leland Irvingin ja Janne Juvosen saldot olivat täysin identtiset, joten kymmenes sija jaettiin.
Tähtikatras sarjataulukkona:
1. Tappara 245
2. JYP 209
3. TPS 203
4. HPK 194
5. Kärpät 185
6. KalPa 175
8. HIFK 172
9. Ässät 163
10. Ilves 161
11. Jukurit 142
12. Sport 135
13. KooKoo 130
14. Lukko 128
15. SaiPa 127
Sarjataulukossa huomio kiinnittyy suuriin eroihin, sillä häntäpää jäi aika selvästi muista jälkeen. Kolme parasta pääsivät uudelle sataluvulle, ja kokonaisuudessaan vain Kärpät ja KalPa ovat vahvasti eri suunnalla kuin oikeassa joukkuetilastossa.
Kuudennesta sijasta käytiin tiivis taistelu, kuten Liigan sarjataulukossakin. Marginaalit olivat pienet, ja ratkaisevassa erossa käytettiin samaa logiikkaa kuin pelaajienkin kohdalla. Kolmen tähden sijoitukset ratkaisivat tilanteen lopulta KalPan eduksi.
TOP 5 -maalivahdit:
2. Emil Larmi 39
3. Jussi Rynnäs 37
4. Andreas Bernard 33
5. Antti Lehtonen 30
Joka vuosi yksi maalivahti nousee viiden parhaan joukkoon yllättäen, mutta tällä kerralla niitä oli ehkä kaksi. Tilastokärkikään ei ollut itsestäänselvyys, mutta Emil Larmin ja Antti Lehtosen sijoituksia voi pitää yllätyksenä. Kaapo Kähkösellä oli kuitenkin näyttöä jo hyvästä tasostaan.
TOP 5 -puolustajat:
2. Ilkka Heikkinen 16
3. Miika Koivisto 13
4. Joonas Lehtivuori 12
5. Mahtias Porseland 11
Kaksoisvoitto meni Suomen Turkuun, ja Miika Koiviston loistava kausi toi ansaitun kolmannen sijan.
Mathias Porseland vei viidennen sijan Juuso Riikolan ja Jyri Marttisen nenän edestä isommalla määrällä kolmen tähden sijoituksia.
TOP 5 -hyökkääjät:
1. Veli-Matti Savinainen
3. Juhamatti Aaltonen 32
4. Mika Pyörälä 32
4. Erik Thorell 29
Kahden parhaan ylivoimaa ei pysäyttänyt mikään, niin vakuuttavaa oli tuloksenteko. Muutenkin tämän vuoden lista on melko odotettu kauden kulkuun nähden. Lähinnä on niin, että Erik Thorellia näihin karkeloihin oli vaikea ennustaa.
Liigassa on tarjolla monenlaisia henkilökohtaisia tilastoja. Suurimman huomion keräävät tietysti piste- ja maalipörssi, joiden perusteella jaetaan palkintoja. Myös monia muita asioita tilastoidaan, mutta niitä ei tuoda samalla tavalla esiin. Nyt Jatkoaika tarjoaa runkosarjan osalta tilastoa osa-alueelta, joka jää usein unholaan.
Haastattelu | 1 päivä 16 min
Haastattelu | 2 tuntia 51 min
Uutinen | 6 tuntia 18 min
Uutinen | 23 tuntia 42 min
Haastattelu | 6 tuntia 36 min
Uutinen | 1 päivä 14 min
MAAJOUKKUE | 25.4.2018 22:11
MAAJOUKKUE | 25.4.2018 16:18